als_Latn dik_Latn sag_Latn
Ministri i Arsimit dhe Shkencës Pishtar Lutfiu edhe zyrtarisht e konfirmoi emrin e Aziz Pollozhanit si ushtrues detyre Rektor në Universitetin e ri “Nënë Tereza” me mandat gjashtë mujor. I pyetur nga Alsat, Lutfiu nuk komentoi faktin që Pollozhani nuk i plotëson kushtet për rektor, meqë nuk ka thirrjen e profesorit ordinar. Luftiu, njoftoi edhe për formimin e organeve të këtij institucioni të lartë arsimor dhe përzgjedhjen e 45 profesorëve dhe asistentëve. Edhe pse konkursi ishte për 84 të punësuar si staf akademik, Lutfiu vlerëson se 45, janë më se të mjaftueshëm për fillimin e vitit të parë akademik. Pavarësisht se Alsat dje siguroi listën e disa prej profesorëve të këtij universiteti, një pjesë e madhe e të cilëve kanë qenë ish funksionarë ose nëpunës politik, Lutfiu mohoi zërat që ky universitet ngrihet me kuadër partiak por pranon që aty janë të paktën tre prej tyre.
“Nuk është se është një pjesë e madhe, d.m.th. janë tre veta. Nuk besoj që kjo është pjesa dërrmuese e universitetit. Megjithatë ne nuk mund t’i ndalim ata profesorë të cilët kanë tituj shkencor që të aplikojnë në universitet”, deklaroi ministri i Arsimit, Pishtar Lutfiu.
Lutfiu konfirmoi që studentët e UNT-së do të fillojnë mësimin në hapësirat e Universitetit të Evropës Juglindore në Shkup dhe nuk përjashtoi mundësinë që këto dy universitete të shkrihen në një të vetëm. Kurse i ndarë nga sallat e leksioneve, rektorati, ka gjasë të vendoset në ndërtesën e sindakatave.
“Ekziston mundësia e optimizimit apo racionalizimit të shkrirjes të UEJL në universitetin “Nënë Tereza” mirëpo ky është një proces i cili duhet të ndodhë natyrshëm. Objekti i bashkësisë së sindikatave besoj se është një objekt mjaftë I përshtatshëm për rektoratin”, tha Lutfiu.
Konkursi për regjistrimin e studentëve ka filluar edhe pse kuotat nuk janë zyrtarizuar nga Qeveria gjë e cila është shtyrë në vazhdimësi. Nga ministria thanë që konkursi për aplikim do të zgjasë deri më 15 tetor që d.m.th se do të shtyhet edhe fillimi i vitit akademik. Sa i takon objektit të posaçëm, ndërtimi i tij pritet të nisë në vitin e ardhshëm.
Fatlume Dervishi
als_Latn als_Latn als_Latn als_Latn als_Latn umb_Latn